Държавен вестник, бр. 20, 2026 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  20
минималните лимити на отговорност, посо­
чени в ал. 1.
Чл. 19. Застрахователят определя застра­
хователната премия при сключване на заст­
рахователния договор в съответствие с раз­
поредбите и изискванията на Кодекса за 
застраховането.
Г л а в а  т р е т а
РЕГИСТРАЦИЯ НА СДРУЖЕНИЯ НА 
СОБСТВЕНИЦИТЕ И НА УПРАВИТЕЛНИ­
ТЕ СЪВЕТИ (УПРАВИТЕЛИТЕ)
Раздел I
Регистрация на сдружение на собствениците
Чл. 20. (1) Регистрацията на сдружение на 
собствениците и промяната на обстоятелства, 
подлежащи на вписване, се реализират по 
реда, предвиден в чл. 47д от ЗУЕС.
(2) Сдруженията на собствениците се впис­
ват в Регистъра на етажната собственост по 
чл. 47а, ал. 1, т. 2 от ЗУЕС. За вписване и за 
промяна на обстоятелства, подлежащи на впис­
ване, се подава заявление на хартиен носител 
по образец съгласно приложение № 3 или по 
електронен път по реда на ЗЕУ пред общин­
ската администрация по местонахождението 
на сградата в режим на етажна собственост 
лично или чрез упълномощен представител.
(3) Заявленията се разглеждат от отговор­
ните длъжностни лица по реда на постъпва­
нето им.
(4) За всяко сдружение на собствениците 
се открива електронна партида, съдържаща 
обстоятелствата, вписани по силата на закон.
Раздел II
Регистрация на управителните съвети 
(управителите) на сгради или отделни входове 
в режим на етажна собственост
Чл. 21. (1) Управителните съвети (управи­
телите) в едномесечен срок от избирането им 
подават за вписване в Регистъра на етажната 
собственост по чл. 47а, ал. 1, т. 2, буква „б“ 
от ЗУЕС пред съответната община по место­
нахождението на сградата в режим на етажна 
собственост заявление на хартиен носител 
по образец съгласно приложение № 3 или по 
електронен път по реда на ЗЕУ. Длъжностното 
лице, определено съгласно чл. 2, ал. 3, въвеж­
да информацията в Регистъра на етажната 
собственост в 14-дневен срок от подаване на 
заявлението по образец.
(2) Председателят на управителния съвет 
(управителят) на етажната собственост зая­
вява пред общинската администрация всяка 
промяна в обстоятелствата по чл. 47е, ал. 1 
от ЗУЕС.
(3) Заявлението по ал. 2 се извършва в 
14-дневен срок от настъпване на промяната 
на обстоятелството, подлежащо на вписване.
(4) Ако етажната собственост не е била 
вписана до този момент в регистъра по 
ал. 1, за нея се определя идентификационен 
код съгласно чл. 22 и се открива електронна 
партида, по която се въвежда съответната 
информация.
Раздел III
Определяне на идентификационен код на 
етажната собственост
Чл. 22. (1) Общинската администрация 
определя идентификационен код на етаж­
ната собственост по партидата на етажната 
собственост, който остава непроменен след 
вписването.
(2) Идентификационният код се определя 
съгласно Методиката по приложение № 3 от 
НОИИСРЕАУ.
Чл. 23. Електронните образци за заявяване 
на електронни административни услуги по тази 
наредба са по модел, утвърден от министъра 
на електронното управление, и се вписват 
в Административния регистър по чл. 61 от 
Закона за администрацията.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Наредбата се издава на основание 
чл. 47а, ал. 3 от ЗУЕС.
§ 2. Тази наредба отменя Наредба № РД-02-
20-8 от 11 май 2012 г. за създаване и поддър­
жане на публичен регистър на сдруженията на 
собствениците на сгради в режим на етажна 
собственост, издадена от министъра на регио­
налното развитие и благоустройството.
§ 3. (1) До момента на започване на функ­
ционирането на ЕИСЕС регистрацията на 
сдруженията на собствениците и вписването 
на управителните съвети (управителите) на 
сгради или отделни входове в режим на етажна 
собственост ще се осъществява по реда, оп­
ределен в Наредба № РД-02-20-8 от 2012 г. за 
създаване и поддържане на публичен регистър 
на сдруженията на собствениците на сгради 
в режим на етажна собственост, издадена от 
министъра на регионалното развитие и бла­
гоустройството (ДВ, бр. 40 от 2012 г.).
(2) Общинските и районните администра­
ции следва да въведат всички налични данни 
относно етажните собствености и сдружени­
ята на собствениците на тяхната територия 
в Регистъра на етажната собственост по 
чл. 47а, ал. 1, т. 2 от ЗУЕС в 12-месечен срок 
от започване на функциониране на ЕИСЕС.
(3) Професионалните управители-търговци 
се вписват в регистъра по чл. 47б от ЗУЕС 
след определяне размера на таксите с тарифата 
по чл. 47б, ал. 2 от ЗУЕС и преди момента на 
започване на функционирането на ЕИСЕС.
§ 4. Наредбата влиза в сила от деня на 
обнародването є в „Държавен вестник“, с 
изключение на чл. 8, ал. 2 и 3, чл. 20, чл. 21, 
чл. 22 и § 2, които влизат в сила, считано от 
момента на започване на функционирането 
на ЕИСЕС.
Министър:
Иван Иванов